Kamu bisa jelasin ke aku soal Kesatuan Afrika Selatan dalam bahasa melayu?

Kesatuan Afrika Selatan (,  ) merupakan negara duluan kepada negara Afrika Selatan yang wujud pada hari ini. Ia mula wujud pada 31 Mei 1910 melalui penyatuan empat jajahan British yang berasingan iaitu Cape, Natal, Transvaal dan Sungai Oranye. Kawasan pentadbiran ini turut termasuk bekas wilayah Republik Transvaal dan Negara Bebas Oranye milik orang Boer yang dilhakkan pada tahun 1902.

Berikutan Perang Dunia Pertama, Kesatuan ini diberikan kuasa pentadbiran ke atas kawasan Afrika Barat Daya (yang dahulunya sebuah jajahan dalam empayar Jerman, kini Namibia) melalui suatu mandat pemberian Liga Bangsa, di mana mandat tersebut dilayan seolah-olah sebagai perjanjian kemasukansatu lagi wilayah Kesatuan, namun perkara tersebut tidak pernah dilampirkan secara rasminya.

Kesatuan ini memerintah sendiri sebagai sebuah dominion beraja berperlembagaan dalam Empayar British. Kewujudan kesatuan ini berakhir dengan penggubalan sebuah perlembagaan baru pada 31 Mei 1961 sebagai sebuah republik yang terpisah daripada Komanwel, di bawah sebuah nama baru iaitu Republik Afrika Selatan.